PYLON มั่นใจรายได้โต 15% หลังตุน Backlog 900 ลบ.จ่อย้ายเข้า SET Q3/58
PYLON มั่นใจรายได้โต 15% หลังตุน Backlog 900 ลบ.จ่อย้ายเข้า SET Q3/58
26 พ.ค. 2558

นายบดินทร์ แสงอารยะกุล กรรมการรองผู้จัดการใหญ่ บริษัท ไพลอน จำกัด (มหาชน) หรือ PYLON เปิดเผยว่า บริษัทมั่นใจรายได้ปีนี้จะเติบโตเข้าเป้า 15% หลังจากปัจจุบันตุนงานในมือ (Backlog) แล้ว 900 ล้านบาท ซึ่งจะทยอยรับรู้รายได้ภายในปีนี้ โดยล่าสุดคว้างานใหม่เพิ่ม 3 โครงการ รวมมูลค่ากว่า 147 ล้านบาท ได้แก่ โครงการ Landmark Waterfront, โครงการ Magnolias Waterfront Residence และโครงการ United Overseas Bank Operation Center
ขณะที่บริษัทยังมองภาพรวมอุตสาหกรรมงานก่อสร้างและงานฐานรากเสาเข็มเจาะปีนี้ ยังคงมีแนวโน้มเติบโตที่ดีอย่างต่อเนื่องจากการขับเคลื่อนโครงการต่างๆ ของภาครัฐบาลที่ประกาศไว้ หลังจากผลประกอบการไตรมาส 1/58 ทุบสถิติทำกำไรสูงสุดเป็นประวัติการณ์ นอกจากนี้บริษัทพร้อมเตรียมนำหุ้นย้ายเข้าซื้อขายในตลาดหลักทรัพย์แห่งประเทศไทย(SET) ในไตรมาส 3/58 เพื่อเสริมความแข็งแกร่ง
 